El 2018 va fer 20 anys de la inclusió de l'Art Rupestre de l'Arc Mediterrani de la península Ibèrica en el Patrimoni Mundial de la UNESCO.
Des de 1998 fins ara a Catalunya hem descobert 70 nous conjunts de pintures rupestres.
La Ruta de l'Art Rupestre t'ho posa fàcil per conèixer aquest art primigeni.
Els nostres avantpassats van escollir abrics i coves poc profundes per pintar i gravar símbols i escenes de la seva vida quotidiana.
Tot i que el més representatiu de l'art rupestre són les pintures rupestres, també hi ha petròglifs (inscripcions sobre pedres o roques) i figures antropomorfes excavades a terra.
Les mostres més antigues d'art rupestre daten del paleolític superior, període prehistòric que s'estén aproximadament entre l'any 33.000 aC i el 9.000 aC. i se n'han localitzat a Europa, Àsia i Àfrica.
Els arqueòlegs consideren que aquestes peces tenien un significat màgic i religiós.
La tardor propera, el Museu d'Arqueologia de Catalunya inaugurarà l'exposició "Art Primer.
El orígens de l'art a la prehistòria" on podràs endinsar-te en el primer art de la humanitat amb l'ajuda de recursos audiovisuals i interactius.
És el conjunt de jaciments d'art rupestre més gran d'Europa, en total 757, catalogats per la UNESCO com a Patrimoni de la Humanitat el 1998, amb pintures executades des del final del paleolític (o paleolític superior) fins a l'edat del bronze o del ferro.
L'edat del bronze forma part de la prehistòria i segueix al neolític a la major part del món.
La data exacta d'arribada a l'edat del bronze varia entre cultures i llocs del món.
El patrimoni rupestre de l'Arc Mediterrani ens mostra aspectes de la civilització de les comunitats que hi van viure en aquesta zona.
Està dividit en tres importants àrees:
la zona de la serra d'Aitana (província d'Alacant),
el massís del Caroig (província de València) i
la comarca de Los Vélez (província d'Almeria).
Les pintures ens informen sobre modes de vida i també apunten qüestions relacionades amb les seves creences i la seva organització social.
Entre les pintures rupestres més importants d'aquest patrimoni es troben el Pla de Petracos (Castell de Castells, Marina Alta) i les coves de Cogul.
Es caracteritza per reproduir escenes naturalistes de caça, dansa i recol·lecció i té un contingut més narratiu que els altres dos estils de cronologia posterior, l'art macroesquemàtic i l'esquemàtic.
Similar a l'art moble del neolític antic, especialment en la decoració de la ceràmica.
S'usa pintura de color roig fosc i els motius són de grans dimensions i de traçat gruixut.
L'art moble o art mobiliari designa qualsevol obra d'art de dimensions limitades i manejables, és a dir, que poden ser transportats per l'ésser humà.
Les pintures esquemàtiques presenten sovint un traç irregular de vores poc precises.
Les representacions humanes i d'animals es redueixen unes línies bàsiques.
De vegades diferents motius geomètrics recorden parts del cos humà.
Entre els 60 assentaments localitzats a Catalunya de l'Art Rupestre de l'Arc Mediterrani, Patrimoni de la Generalitat de Catalunya distingeix 3 indrets determinats:
Abrics d'ermites de la serra de la Pietat, a Ulldecona
El conjunt més important de pintures rupestres d'estil llevantí a Catalunya amb retrats de vida de caçador.
S'hi han localitzat fins a catorze abrics decorats per l'home fa 8.000 anys.
Lloc de culte de la prehistòria, i un dels jaciments rupestres més importants de la Península Ibèrica.
Cova dels Vilars, a Os de Balaguer
Durant segles refugi de pastors, no va ser fins als anys 70 que darrere de les marques del fum es van descobrir pintures rupestres amb més de 4.000 anys d'història.
Els treballs d'identificació, documentació, protecció, recerca, conservació i difusió dels jaciments continuen.
Aquestes tasques se centren en el Programa Corpus de les Pintures Rupestres de Catalunya, un projecte coordinat pel MAC.
El programa s'integra en la Xarxa Europea Primers Pobladors i Art Rupestre Prehistòric on participen diferents regions del sud-oest d'Europa.
Entre els conjunts de pintures rupestres descoberts recentment hi ha el del Mas de Barberans a les Terres de l'Ebre, a la zona del Cocó de la Gralla.
El conjunt de pintures va ser declarat Bé Cultural d'Interès Nacional (BCIN), amb categoria de zona arqueològica i s'ha incorporat al programa Corpus de Pintures Rupestres de Catalunya.
Per difondre l'art rupestre el web de la Ruta de l'Art Rupestre del Museu d'Arqueologia de Catalunya t'ofereix, entre d'altres recursos, informació sobre els diferents centres d'interpretació i jaciments, guies arqueològiques, exposicions...agrupant els jaciments en tres conjunts: Ulldecona Abrics de l'Ermita, Montblanc Muntanyes de Prades i Cogul.